CELEX: 31980R3485
Language: ro
Date: 1980-12-22 00:00:00
Title: Regulamentul (CEE) nr. 3485/80 al Consiliului din 22 decembrie 1980 de modificare, ca urmare a aderării Greciei, a Regulamentului (CEE) nr. 2782/75 privind producția și comercializarea ouălor pentru incubație și a puilor de fermă

03/Volumul 04
            
            
               RO
            
            
               Jurnalul Ofícial al Uniunii Europene
            
            
               3
            
         31980R3485
   
               L 365/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3485/80 AL CONSILIULUI
   
   din 22 decembrie 1980
   de modificare, ca urmare a aderării Greciei, a Regulamentului (CEE) nr. 2782/75 privind producția și comercializarea ouălor pentru incubație și a puilor de fermă
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Actul de aderare din 1979, în special articolul 146,
   având în vedere propunerea Comisiei,
   întrucât aderarea Greciei face necesară modificarea Regulamentului (CEE) nr. 2782/75 al Consiliului din 29 octombrie 1975 privind producția și comercializarea ouălor pentru incubație și a puilor de fermă (1),
   ADOPTĂ PREZENTUL REGULAMENT:
   Articolul 1
   Regulamentul (CEE) nr. 2782/75 se modifică după cum urmează:
   
               1.
            
            
               articolul 5 alineatul (3) se înlocuiește cu următorul text:
               „(3)   Ouăle pentru incubație se transportă în ambalaje de o curățenie ireproșabilă, conținând exclusiv ouă pentru incubație din aceeași specie, din aceeași categorie și de la același tip de pasăre, provenind dintr-o singură unitate și purtând cel puțin mențiunea «oeufs à couver», «rugeaeg», «Bruteier», «αύγά πρός έκκόλαψιν», «eggs for hatching», «uova da cova» sau «broedeieren».”;
            
         
               2.
            
            
               articolul 6 se înlocuiește cu următorul text:
               „Articolul 6
               Ouăle pentru incubație care provin din țări terțe pot fi importate numai dacă poartă, cu caractere având o înălțime de cel puțin 3 milimetri, denumirea țării de origine și mențiunea tipărită «à couver», «rugeaeg», «Brutei», «πρός έκκόλαψιν», «hatching», «cova» sau «broedei». Ambalajele acestora trebuie să conțină exclusiv ouă pentru incubație din aceeași specie, din aceeași categorie și de la același tip de pasăre, din aceeași țară de origine și de la același expeditor și să poarte cel puțin următoarele mențiuni:
               
                           (a)
                        
                        
                           indicațiile care figurează pe ouă;
                        
                     
                           (b)
                        
                        
                           specia de pasăre de la care provin ouăle;
                        
                     
                           (c)
                        
                        
                           numele sau denumirea societății și adresa expeditorului.”
                        
                     
         Articolul 2
   Prezentul regulament intră în vigoare la 1 ianuarie 1981.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 1980.
      
         
            Pentru Consiliu
         
         
            Președintele
         
         J. SANTER
         
      
   
   
      (1)  JO L 282, 1.11.1975, p. 100.